LIETUVOS RESPUBLIKOS

VYRIAUSIOJI RINKIMŲ KOMISIJA

SPRENDIMAS

DĖL VYRIAUSIOSIOS RINKIMŲ KOMISIJOS 2010 M. RUGSĖJO 15 D.
SPRENDIMO NR. SP-63 „DĖL POLITINĖS KAMPANIJOS FINANSAVIMO APSKAITOS ŽINIARAŠČIO FORMOS BEI JO UŽPILDYMO IR PATEIKIMO TVARKOS APRAŠO PATVIRTINIMO“ PAKEITIMO

2014 m. sausio 14 d. Nr. Sp-8

Vilnius

Vyriausioji rinkimų komisija, vadovaudamasi Lietuvos Respublikos politinių kampanijų finansavimo ir finansavimo kontrolės įstatymu, nusprendžia:

Pakeisti 2010 m. rugsėjo 15 d. Vyriausiosios rinkimų komisijos sprendimu Nr. Sp-63 patvirtintą Politinės kampanijos finansavimo ataskaitos žiniaraščio užpildymo ir pateikimo tvarkos aprašą (toliau – Aprašas):

1.	2 punkte vietoj Lietuvos Respublikos politinių partijų ir politinių kampanijų finansavimo bei finansavimo kontrolės įstatymo pavadinimo įrašyti Lietuvos Respublikos politinių kampanijų finansavimo ir finansavimo kontrolės įstatymo pavadinimą, išbraukti įstatymo skelbimo šaltinių datas ir numerius ir šį punktą išdėstyti taip:

„2. Šis Aprašas parengtas vadovaujantis Lietuvos Respublikos politinių kampanijų finansavimo ir finansavimo kontrolės įstatymu (toliau – Įstatymas) “.

2.	3.1. punktą, papildyti žodžiais „arba asmenų grupė“, „kurie yra“, vietoj žodžio „kuris“ įrašyti žodį „kurie“, vietoj žodžio „išrinktas“ – „išrinkti“, vietoj žodžio „įregistruotas“ – „įregistruoti“ ir šį punktą išdėstyti taip:

„3.1. dalyvis – savarankiškas politinės kampanijos dalyvis, tai yra asmuo arba asmenų grupė, kurie siekia būti išrinkti arba, kad referendumo klausimas būtų priimtas arba nepriimtas ir kurie yra Vyriausiosios rinkimų komisijos įregistruoti Įstatymo nustatyta tvarka;“

3.	3.2. punktą papildyti žodžiu „piniginė“ ir šį punktą išdėstyti taip:

„3.2. fizinio asmens maža auka – piniginė fizinio asmens auka, jei bendra jo aukų suma vienam dalyviui per politinę kampaniją neviršija 40 litų;“

4.	15, 16 ir 17 punktuose vietoj žodžio „tinklalapyje“ įrašyti žodį „svetainėje“ ir šiuos punktus išdėstyti taip:

„15. Iždininkas ne vėliau kaip per 10 darbo dienų nuo aukos gavimo dienos Vyriausiosios rinkimų komisijos interneto svetainėje skelbiamame viešame aukotojų sąraše paskelbia įstatyme numatytus duomenis apie auką ir aukotoją. Gauta mažų aukų suma skelbiama neišskiriant aukotojų.

16.	Vyriausiosios rinkimų komisijos interneto svetainėje skelbiamas viešas aukotojų sąrašas formuojamas pagal iždininkų į žiniaraštį įvestus duomenis apie dalyvio gautas pajamas politinei kampanijai finansuoti.

17.	Įstatymas įpareigoja iždininką Vyriausiosios rinkimų komisijos interneto svetainėje paskelbti sutartis:“

5.	22.5.1.3. punktą papildyti žodžiais „į politinių partijų ir visuomeninių komitetų keliamų kandidatų sąrašus įrašyto kandidato,“ ir šį punktą išdėstyti taip:

„22.5.1.3. kandidato vienmandatėje rinkimų apygardoje (nepriklausomai nuo to, ar jis registruotas savarankišku ar atstovaujamuoju politinės kampanijos dalyviu), į politinių partijų ir visuomeninių komitetų keliamų kandidatų sąrašus įrašyto kandidato, referendumo iniciatoriaus nuosavoms lėšoms, skirtoms politinei kampanijai finansuoti, nurodomas klasifikatoriaus trumpinys „KL“;“

6.	22.5.1.4. punkte išbraukti žodžius „ir kandidatų, esančių kandidatų sąraše“ ir šį punktą išdėstyti taip:

„fizinių asmenų, aukoms, kurių bendra suma per politinę kampaniją viršija 40 litų, nurodomas klasifikatoriaus trumpinys „FAA“;“

7.	22.5.1.15. papildyti žodžiais „arba auditoriui“ ir šį punktą išdėstyti taip:

“22.5.1.15. klasifikatoriaus trumpinys „AUD“ nurodomas registruojant išlaidas politinės kampanijos audito įmonei arba auditoriui pagal politinės kampanijos dalyvio patikrinimo sutartį;”

8.	22.5.1.19. papildyti žodžiais „Įstatyme nustatytoms reikmėms“, vietoj žodžio „susijusiais“ įrašyti „susijusioms“ ir šį punktą išdėstyti taip:

„22.5.1.19. klasifikatoriaus trumpinys „KI“ nurodomas registruojant kitas išlaidas, Įstatyme nustatytoms reikmėms, susijusioms su politine kampanija (banko komisiniai ir kita);“

9.	22.5.1.25. punktą papildyti žodžiais „visuomeniniai rinkimų komitetai“ ir šį punktą išdėstyti taip:

„22.5.1.25. klasifikatoriaus trumpinys „LB“ naudojamas registruojant politinės kampanijos lėšų likučio pervedimą į valstybės biudžetą. Politinės kampanijos lėšų likutį į valstybės biudžetą perveda išsikėlę kandidatai, referendumo iniciatoriai ar referendumo oponentai, visuomeniniai rinkimų komitetai. Nurodomi Valstybinės mokesčių inspekcijos duomenys“.

10.	22.5.1.26. punktą papildyti žodžiu „banko“ ir šį punktą išdėstyti taip:

„22.5.1.26. klasifikatoriaus trumpinys „PLL“ naudojamas registruojant politinės kampanijos lėšų likučio pervedimą į politinės partijos einamąją banko sąskaitą. Politinės kampanijos lėšų likutį į politinės partijos einamąją banko sąskaitą perveda politinė partija, jos kelti kandidatų sąrašai ar kandidatai. Nurodomi politinės partijos duomenys“.

11.	23 punkte vietoj žodžio „paaukotų“ įrašyti žodį „suteiktų“ ir šį punktą išdėstyti taip:

„23. Registruojant aukas žiniaraštyje informacinė sistema pagal iždininko nurodytą lėšų paskirtį tikrina, ar dalyviui per politinę kampaniją aukotojo suteiktų aukų bendra suma atitinka įstatymo reikalavimus dėl aukų dydžio:“

Pirmininkas	Zenonas Vaigauskas